stanford-oval/wikipedia huggingface dataset:
עץ סוסלין
הגדרות

עץ (במובן תורת הקבוצות) הוא קבוצה סדורה חלקית, כך שלכל איבר, קבוצת האיברים שקטנה ממנו סדורה בסדר מלא וטוב.
גובה של איבר הוא טיפוס הסדר של האיברים שקטנים ממנו. הגובה של העץ הוא הסופרמום של הגבהים של האיברים שלו.
ענף או שרשרת היא תת-קבוצה של העץ שסדורה בסדר מלא. אנטי שרשרת היא תת-קבוצה שכל שני איברים בה אינם ביחס.
אז עבור מונה k, עץ k-סוסלין הוא עץ מגובה k, שכל שרשרת בו וכל אנטי שרשרת בו הם מעוצמה קטנה ממש מ-k. עץ ω1-סוסלין נקרא "עץ סוסלין".
קיום עץ סוסלין

לכל k סינגולרי יש עץ k-סוסלין. זאת כיוון שיש סדרה עולה של פחות מ-k מונים שסכומם הוא k, ואפשר לקחת איחוד זר של המונים הללו; זהו עץ k-סוסלין.
לא קיים עץ ω-סוסלין.
עבור k=ω1, קיום עץ סוסלין שקול לקיום ישר סוסלין.
אקסיומת יהלום גוררת קיום של עץ סוסלין. לעומת זאת, אקסיומת מרטין גוררת אי-קיום של עץ סוסלין.
אקסיומת הבנייה גוררת קיום של עץ k-סוסלין לכל מונה עוקב k. קיום עץ סוסלין בלתי תלוי גם בהשערת הרצף המוכללת, אך לא ידוע אם היא גוררת את קיומו של עץ ω2-סוסלין (או של כל מונה רגולרי שאיננו קומפקטי-חלש).
פיתון קטן

| פיתון קטן |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: פיתוניים
סוג:: פיתון קטן
שם מדעי
 Antaresia ‏ולס וולינגטון, 1984

פיתון קטן (Antaresia) הוא סוג של נחשים ממשפחת הפיתוניים בתוכו ישנם 4 מינים. בעבר הם נחשבו למינים בסוג פיתון מים (Liasis).
הם חיים באוסטרליה בביצות ובערבות עשב והם מהקטנים שבפיתונים. אורכם הממוצע 1-1.5 מ'. הם בעלי ראש מעוגל ועיניים גדולות. חלקם נפוצים מאוד בהיתלות בענפים והמתנה לטרף שיעבור תחתיהם, אותו יטרפו על ידי לסתותיהם ושריריהם החזקים.
מינים

פיתון צ'ילדרן (Antaresia childreni)
פיתון מנומר (Antaresia maculosa)
פיתון גמדי (Antaresia perthensis)
פיתון סטימסון (Antaresia stimsoni)
פיתון עצים

| פיתון עצים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: פיתוניים
סוג:: פיתון עצים
שם מדעי
 Morelia ‏גריי, 1842

פיתון עצים (שם מדעי Morelia) הוא סוג של נחש מסוג פיתון ממשפחת הפיתוניים הנפוץ בגינאה החדשה ובאוסטרליה והוא כולל 7 מינים ועוד מין נכחד.
נחשים אלה מצויים ביערות גשם, על גבי ענפים והם גדולים לגודל של 2–3 מ' בממוצע. כמו רוב הפיתוניים הם הורגים את טרפם בעזרת אחיזת חנק ולא על ידי ארס. בצידי העיניים שלהם וגם בחלק החיצוני של פיהם ישנם חיישני חום המכוונים אותם ליצורים חמי דם, המהווים למשה את טרפם.
מינים

פיתון השיחים (M. amethistina)
פיתון בולן (M. boeleni)
פיתון ברדלי (M. bredli)
פיתון עבה-קשקשים (M. carinata)
פיתון אונפלי (M. oenpelliensis)
פיתון השטיחים (M. spilota)
פיתון עצים ירוק (M. viridis)
M. riversleighensis (נכחד, שרידיו נמצאו בקווינסלנד שבאוסטרליה)
עץ משחק

בתורת המשחקים הקומבינטורית, עץ משחק הוא גרף מכוון שצמתיו הם מצבים של משחק וקשתותיו הם מהלכים במשחק. עץ המשחק השלם של משחק הוא עץ ששורשו מהווה את המצב ההתחלתי של המשחק, ומכיל את כל המהלכים האפשריים.
עץ משחק של איקס עיגול שמציג שני מהלכים ראשונים
עץ משחק חלקי של איקס עיגול, המציג סדרת מהלכים אפשרית אחת במשחק, מלוח נקי ועד לתור השלישי. עץ זה מתאר את סדרת המהלכים הבאה:
 (1) עיגול: מרכז 
(2) איקס: פינה שמאלית תחתונה 
(3) עיגול: שורה תחתונה במרכז.
התרשים משמאל מציג את שני השלבים הראשונים, או השכבות הראשונות של המשחק איקס עיגול, כאשר אין מחשיבים מצבים של לוח המשחק שהם מהווים השתקפות או סיבוב (של הלוח) של מצבים אחרים. מכאן שלשחקן הפותח יש שלוש אפשרויות משחק: במרכז, בפינה, או במרכז צלע. לשחקן השני יש שתי אפשרויות תגובה אם השחקן הפותח שיחק במרכז, ואחרת עומדות בפניו חמש אפשרויות שונות, וכך הלאה.
מספר העלים בעץ משחק הוא כמספר הדרכים השונות שהמשחק יכול להיות משוחק. לדוגמה, לעץ המשחק של איקס עיגול 26830 עלים.
עצי משחק חשובים בבינה מלאכותית כיוון שהם מאפשרים לבחור את המהלך האפשרי הטוב ביותר, על ידי חיפוש בעץ המשחק בעזרת אלגוריתם מינימקס ונגזרותיו.
עץ המשחק של איקס עיגול קל מאוד לחיפוש, אך עצי משחק שלמים למשחקים גדולים ומתוחכמים יותר כמו שחמט גדולים מכדי לבצע בהם חיפוש.
במקום זאת, אלגוריתם של תוכנית מחשב למשחק שחמט מבצעת חיפוש בעץ משחק חלקי, תת-גרף מהגרף המלא: בדרך כלל מדובר במספר שלבים, החל מנקודת המשחק הנוכחית, שניתן לבצע בהם חיפוש במסגרת הזמן המותר.
פרט למקרים מיוחדים ונדירים, העמקת החיפוש בעץ (בדיקה של יותר שלבים קדימה) משפרת את הסיכוי לבחור את המהלך הטוב ביותר. לעיתים קרובות, תוכנית מחשב שמאפשרת לשחקן לבחור את רמת המחשב מממשת את הרמות השונות כעומק החיפוש בעץ. משחק חלש של המחשב ממומש על ידי הסתכלות קצרה קדימה בעץ המשחק, בעוד שמשחק טוב של המחשב ממומש על ידי הסתכלות ארוכת טווח בעץ המשחק.
פתרון משחקים בעזרת עצי משחק

בעזרת עץ משחק מלא, ניתן לפתור משחק. כלומר למצוא רצף מהלכים של השחקן הראשון או השני, שיבטיחו לו ניצחון או תוצאת תיקו.
ניתן לתאר את האלגוריתם בצורה רקורסיבית כך:
צבע את השכבה האחרונה של העץ כך שכל הצמתים המתארים ניצחון לשחקן הראשון יצבעו בצבע אחד, כל הצמתים המתארים ניצחון לשחקן השני יצבעו בצבע אחר, וכל תוצאות התיקו יצבעו בצבע שלישי.
עבור שכבה אחת מעלה. לכל צומת בשכבה, אם קיים לצומת בן שנצבע בצבע של המתמודד שאין זה תורו כעת - צבע את הצומת באותו צבע (של המתמודד הנגדי). אם כל הבנים של הצומת הם בצבע של השחקן שכעת תורו - צבע בצבע זה גם את הצומת הנוכחי. אחרת (אין בנים בצבע של המתמודד הנגדי, אך לפחות צומת אחד צבוע תיקו) - צבע בצבע תיקו.
חזור על שלב 2 עד שכל הצמתים בעץ צבועים. הצבע של שורש העץ יקבע את אופי המשחק (ראו משפט צרמלו).
השרטוט מציג עץ משחק שכל צמתיו נצבעו לפי האלגוריתם המתואר.
בדרך כלל ניתן למצוא פתרון למשחק תוך חקירה רק על חלק מעץ המשחק, כיוון שבמשחקים רבים אין צורך לחקור מהלכים כשיש מהלכים טובים מהם עבור אותו שחקן. במילים אחרות, לעיתים ברור כי מהלכים מסוימים לא יובילו לסיום טוב ולכן אין צורך לחקור אותם לעומק - ובכך לחסוך זמן ריצה יקר.
כל תת-עץ משחק שנעשה בו שימוש לפתור משחק נקרא עץ החלטות, וגודל עץ ההחלטה ומבנהו משמש למדידת סיבוכיות המשחק.
הערות שוליים

↑  Game Trees, הרצאה מתוך קורס באוני' קרנגי מלון
עץ משחק מלא שצמתיו נצבעו לפי האלגוריתם
פיתון עצים ירוק

| פיתון עצים ירוק |
| --- | --- |
 
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: פיתוניים
סוג:: פיתון
מין:: פיתון עצים
תת־מין:: פיתון עצים ירוק
שם מדעי
 Morelia viridis ‏שלגל, 1872
תחום תפוצה


פיתון עצים ירוק (שם מדעי: Morelia viridis) הוא מין של נחש עצים ממשפחת הפיתוניים החי באינדונזיה, גינאה החדשה והקצה הצפוני של מדינת קווינסלנד באוסטרליה.
נחש זה ירוק כמעט לגמרי בצבעו למעט כתמים לבנים לאורך הגב, הבולטים בעיקר אצל צעירים, והלסתות שלו לבנות. חוטמו מוארך והעיניים בעלות קרום שקוף וכתום. לנחשים אלה ישנן גומות החשות בחום גוף של חיות אחרות, מה שמכוון אותם לטרפם גם בחשיכה מוחלטת. הם פחות ארוכים משאר מיני הסוג ואורכם 150–180 ס"מ בממוצע.
נחשים אלה נכרכים על ענפי העצים ביער ואורבים לטרף לא זהיר אותו הם יחטפו מהענפים הסמוכים ואף מהאוויר. לעיתים נחש זה נצפה גם על קרקע היער. הטרף העיקרי שלו כולל חיות בעלות דם חם כמו עופות, יונקים קטנים שונים וגם זוחלים קטנים.
פיתון עצים ירוק מזכיר את הנחש ממין רב חנק איזמרגדי (Corallus caninus) מאמריקה הדרומית שכמותו חי על העצים וצבעו ירוק, אך שניהם שייכים למשפחות נפרדות: הראשון לפיתוניים והאחרון לחנקיים.
נחשים אלה משמשים גם כחיית מחמד מוצלחת ופופולרית שאינה מצריכה גידול מיוחד, ואינם נחשבים מסוכנים לאדם.
הערות שוליים

↑  פיתון עצים ירוק באתר הרשימה האדומה של IUCN
| פיתוניים |
| --- | --- | --- |
| פיתון קטן | פיתון צ'ילדרן • פיתון מנומר • פיתון גמדי • פיתון סטימסון |  |
| פיתון איריאן (סוג ומין יחיד) | פיתון איריאן |  |
| פיתון מפוספס | פיתון שחור-ראש • פיתון וומה |  |
| פיתון ביסמרק טבעתי (סוג ומין יחיד) | פיתון ביסמרק טבעתי |  |
| פיתון לבן-שפה (סוג ומין יחיד) | פיתון לבן-שפה |  |
| פיתון מים | פיתון מים חום  • פיתון מקלוט • פיתון זית |  |
| פיתון עצים | פיתון השיחים • פיתון בולן • פיתון ברדלי • פיתון עבה-קשקשים • פיתון אונפלי • פיתון השטיחים • פיתון עצים ירוק |  |
| פיתון | פיתון טימור • פיתון מלכותי • פיתון דם • פיתון הודי • פיתון בורמזי • פיתון אנגולה • פיתון ברונגרסמה • פיתון בורנאו • פיתון סלעים אפריקני • פיתון מרושת • פיתון מיאנמר |  |
פרס אריאל

| --- | --- |

 מדינה:  מקסיקו 
 הגוף המעניק:  האקדמיה המקסיקנית לקולנוע 
 תקופת הפרס:  1947–הווה (כ־77 שנים) 
 
אריאל (בספרדית: Ariel) הוא פרס האקדמיה המקסיקנית לקולנוע. הפרס מוענק מדי שנה מאז 1947. הפרס מכיר בהצטיינות בקולנוע מקסיקני, לרבות בתחומי המשחק, הבימוי והתסריטאות. פרס זה נחשב לפרס היוקרתי ביותר בתעשיית הקולנוע המקסיקני. בקולנוע, פרס זה נחשב המקבילה של מקסיקו לפרס האוסקר האמריקאי.
פסלון הפרס מעוצב בדמותו של אדם והוא עוצב על ידי הפסל איגנסיו אסונזולו. הפסלון המקורי נמצא בתוך Estudios Churubusco - אולפן קולנוע במקסיקו סיטי. המקור לשם "אריאל" הוא El Ariel - סדרת כתבים קצרים של הסופר האורוגוואני חוסה אנריקה רודו, ששימש השראה עבור דורות של צעירים באמריקה הלטינית בעשורים הראשונים של המאה העשרים.
הערות שוליים

↑  Chaiken, Jan. "The Mexican Academy of Film". The Eye Magazine. The Eye Magazine. אורכב מ-המקור ב-22 בפברואר 2014. {{cite web}}:  (עזרה)
ערך זה הוא קצרמרבנושא מקסיקו ובנושא קולנוע. אתם מוזמנים לתרום לוויקיפדיה ו.
פיתון עבה-קשקשים

| פיתון עבה-קשקשים |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: פיתוניים
סוג:: פיתון עצים
מין:: פיתון עבה-קשקשים
שם מדעי
 Morelia carinata ‏סמית, 1981

פיתון עבה-קשקשים (שם מדעי: Morelia carinata) הוא מין של פיתון עצים הנפוץ באוסטרליה הטרופית.
מאפיינים

הפיתון עבה-הקשקשים יכול להגיע באורכו לשני מטרים והוא בעל קשקשים חיוורים בצבע דבש ועליהם כתמים חומים-אדמדמים. הקשקשים גדולים ונתנו לנחש את שמו והעיניים גדולות עם ראש רחב. הבטן לבנה.
הנחשים נמצאים בעיקר במערב אוסטרליה בחלקים הדרומיים של נהרות מיטשל והנטר והם נפוצים הרחק מהחופים. תפוצתם היא באזורים סלעיים ומכוסי שיחים ועצים. נחש זה נחשב לרגוע באופיו ופעיל בעיקר בשעות בין הערביים, אז הוא יוצא לצוד.
כמו שאר הפיתונים הוא מחכה לטרף במארב והורג אותו על ידי מחיצה בגופו הגדול. הוא ניזון מעופות, עטלפים, יונקי כיס, זוחלים ומכרסמים.
פיתון שחור-ראש

| פיתון שחור-ראש |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: פיתוניים
סוג:: פיתון מפוספס
מין:: פיתון שחור-ראש
שם מדעי
 Aspidites melanocephalus ‏קרפט, 1864
תחום תפוצה


פיתון שחור-ראש (שם מדעי: Aspidites melanocephalus) הוא מין של נחש גדול ממשפחת הפיתוניים המצוי ברחבי צפון אוסטרליה.
מאפיינים

אורכו של פיתון זה 2-1.5 מטרים ואף לאורך 3.5 מטרים והוא שוקל 16 קילוגרם בממוצע. הוא בעל קשקשים גדולים ומפוספס בצבעים בולטים בצבע חום כהה על רקע כתום ובטן לבנה וצהובה. החלק העליון והראש שחורים לגמרי. הגוף מתקצר ככל שהוא קרב לקצה והזנב דק מאוד.
הנחש מצוי בצפונה של אוסטרליה בכל האזורים למעט באזורים יבשים ביותר, באזורים הטרופיים עד לאזורים צחיחים למחצה. הוא מתחבא רוב זמנו בין הסלעים והנקיקים באוסטרליה ובמקרה שיתקפו אותו ישרוק בקול. רק לעיתים נדירות הוא ינשוך לצורך הגנה.
נחשים אלה ניזונים בעיקר מלטאות וזוחלים אחרים וקצת פחות מיונקים. עקב שהותם באזורים חמימים הם יכולים לעכל מהר ולשרוד הרבה זמן ללא מזון. הם יכולים לאכול טרף הגדול מראשם, כשהם מפרידים את הלסתות אחת מהשנייה.
הערות שוליים

↑  פיתון שחור-ראש באתר הרשימה האדומה של IUCN
| פיתוניים |
| --- | --- | --- |
| פיתון קטן | פיתון צ'ילדרן • פיתון מנומר • פיתון גמדי • פיתון סטימסון |  |
| פיתון איריאן (סוג ומין יחיד) | פיתון איריאן |  |
| פיתון מפוספס | פיתון שחור-ראש • פיתון וומה |  |
| פיתון ביסמרק טבעתי (סוג ומין יחיד) | פיתון ביסמרק טבעתי |  |
| פיתון לבן-שפה (סוג ומין יחיד) | פיתון לבן-שפה |  |
| פיתון מים | פיתון מים חום  • פיתון מקלוט • פיתון זית |  |
| פיתון עצים | פיתון השיחים • פיתון בולן • פיתון ברדלי • פיתון עבה-קשקשים • פיתון אונפלי • פיתון השטיחים • פיתון עצים ירוק |  |
| פיתון | פיתון טימור • פיתון מלכותי • פיתון דם • פיתון הודי • פיתון בורמזי • פיתון אנגולה • פיתון ברונגרסמה • פיתון בורנאו • פיתון סלעים אפריקני • פיתון מרושת • פיתון מיאנמר |  |
פונץ' (להקה)

| --- | --- |

פונץ' בהופעה בירושלים, יוני 2007
 מוקד פעילות:  תל אביב, ישראל
 תקופת הפעילות:  1986–1993 2002
 סוגה:  רוק ישראלי
 חברת תקליטים:  אן אם סי
 חברים
 יוסי בבליקי אלי שאולי אלעד בן הרוש  בועז כהן דנה בקר שמעון בן-לולו
 חברים לשעבר
 שלום גד שלומי רוזנבלום איתי מאור
פונץ' היא להקת רוק ישראלי שהוציאה את אלבום הבכורה שלה ביולי 1991 כחלק מגל הלהקות הישראליות הצעירות שפרצו באותה שנה כמו "נושאי המגבעת" ו"כרמלה גרוס ואגנר".
היסטוריה

פונץ' החלה את דרכה ב-1986 כשלישייה בשם שד"ק (שמאל דתי קיצוני). היו חברים בה הסולן יוסי בבליקי, הגיטריסט אלי שאולי והמתופף שלומי רוזנבלום. שיר אחד, "אדי", משך את תשומת לבם של עורכים בגלי צה"ל ושל רונן בן-טל מ"די.בי הפקות", ועם צירופו של הבאסיסט, הזמר והיוצר שלום גד, הפכה הלהקה לרביעיית פונץ'. ב-1988 יצא הסינגל של הלהקה "ונדמה שישוב", שגם זכה להשמעות רבות ברדיו.
בהפקתו המוזיקלית של רונן בן-טל יצא אלבום הבכורה של פונץ', "פונץ'" ביולי 1991. הוא כלל, בין היתר, את השירים: "ונדמה שישוב" (1988) "עדינה" (1989), ו"אני מאוהב בבחורה מבת-ים" (1990). חלק מהשירים כללו מחאה בנושאים חברתיים, אבל בעטיפה מלודית מאוד.
אלבומה השני של הלהקה, "הצוללת", יצא אחרי פחות משנה, ביוני 1992. האלבום המשיך את קו הרוק הרזה של אלבום הבכורה וכקודמו הוא יצא בחברת NMC. השיר הבולט באלבום "הוא מסתכל בה כל הזמן" הוקלט שוב לאלבום השלישי "דנה ראתה עב"מ" ונכלל בפסקול של הסדרה "שבתות וחגים".
הלהקה חדלה להתקיים (למעט הופעה חד-פעמית באביב 1996, במסגרת פסטיבל "נקסט") ושני הסולנים שלה, שלום גד ויוסי בבליקי, הוציאו (ביוני 1996) אלבומי סולו בחברת "הד ארצי". שלום גד את "סוף המדבר" ויוסי בבליקי את "אלבום המצעדים". בפסטיבל ערד 1994 ביצעו ירמי קפלן ואיפה הילד? את "נדמה שישוב". נורית גלרון הקליטה את "נדמה שישוב" לפרויקט עבודה עברית. ב-2006 הקליט הזמר עידן יניב גרסה ל"נדמה שישוב" לכבוד מצעד הפזמונים השנתי של גלגלצ.
בשנת 2002 חזרה הלהקה לאולפן עם קלידן להקת "החשמליות" בועז כהן שהצטרף להרכב לקראת סיום ההקלטות האחרונות של האלבום השלישי "דנה ראתה עב"מ", שבמפתיע הפך לאלבום המצליח ביותר, מבחינה מסחרית, של הלהקה. פונץ' הקליטה מחדש את השיר "הוא מסתכל בה כל הזמן", שהופיע במקור באלבום "הצוללת", וגם גרסה חדשה להמנון הלאומי "התקווה" שהוקלט במקור לפרויקט עבודה עברית, אבל לא זכה להיכנס אליו.
ביוני 2002 חברת NMC הוציאה מחדש, תחת השם "נדמה שישוב", מארז הכולל את כל שירי הראשון ורוב שירי האלבום השני של פונץ', שאזלו מן השוק והפכו עם השנים לפריט אספנים. "דנה ראתה עבמ", שיצא באוגוסט 2002 החזיר את להקת פונץ' לעשייה בזירת המוזיקה המקומית. האלבום זכה לביקורות מצוינות והלהקה קיבלה, לראשונה, גם סיקור אוהד נרחב בתקשורת.
ב-2003 פרש שלום גד מן ההרכב, לטובת קריירה עצמאית. המתופף שלומי רוזנבלום פרש לעסקים פרטיים והוחלף בשמעון בן-לולו מ"החשמליות" וללהקה צורפה גם דנה בקר כסולנית נוספת לצדו של בבליקי.
בהרכב הזה הוציאה פונץ' את האלבום הרביעי של הלהקה ב-2007, "פינוקיו" ששירים אחדים מתוכו נחשפו קודם לקהל במסגרת סדרת הטלוויזיה של עוזי וייל "8 דקות ביום". השקת האלבום התקיימה בשלושה ערבים רצופים של "פסטיבל פונץ'" בתיאטרון תמונע בתל אביב. הערב הראשון נקרא "אלכוהול" והתארח בו רמי פורטיס, בשני, "הנגאובר", התארח מיכה שטרית ובשלישי, "עד הלקוח האחרון", חברי הלהקה לדורותיה: שלום גד, שלומי רוזנבלום וגיל פדידה, וגם דויד פרץ ונדב אזולאי והבסיסט החדש איתי מאור. מתוך שלושת ימי הפסטיבל נבחרו 30 קטעים שיצאו באלבום הכפול "חור בשמיים כחולים" שיצא לאור ב-2009.
בינואר 2013 – בדיוק שש שנים לאחר "פינוקיו" – הוציאה פונץ' את אלבום האולפן החמישי (והאחרון) שלה, "רמז לעתיד". לאחר סיבוב הופעות קצר חדלה לפעול בסוף שנת 2022 חזרה הלהקה לסבב הופעות.
דיסקוגרפיה > אלבומים

פונץ' - 10 ביוני 1991
הצוללת - 11 ביוני 1992
דנה ראתה עב"מ - 8 אוגוסט 2002
פינוקיו - 1 ינואר 2007
חור בשמיים כחולים (אלבום כפול בהופעה חיה) - 10 ינואר 2010
רמז לעתיד - 2 דצמבר 2012
דיסקוגרפיה > אוספים

נדמה שישוב (2002) (שני האלבומים הראשונים על גבי דיסק אחד)
הערות שוליים

↑  טל פרי, לא בכיוון של החיים בזבל, מעריב, 5 באוגוסט 1988
↑  מיכל ניב, רוק אחלה וסבבה, חדשות, 18 באוקטובר 1990
↑  הדר זילברשטיין, מדפי המוסיקה של בועז כהן, באתר הארץ, 27 בינואר 2013
↑  גידי אביבי, הגרסה הספקנית של התקווה, באתר הארץ, 16 באוגוסט 2002
↑  גידי אביבי, נולדים מחדש, באתר הארץ, 25 בספטמבר 2002
↑  רחל רבקינד, ‏בלי משחקים."פונץ'", באתר גלובס, 31 בינואר 2007
↑  בן שלו, לשקר אין רגליים, באתר הארץ, 23 בינואר 2007
↑  נויה כוכבי, להקת "פונץ'" תוציא בחודש הבא אלבום הופעה כפול, באתר הארץ, 31 בדצמבר 2009
גבריאלה דוידוביץ', עכבר העיר אונליין, פונץ' באלבום המצעדים ועוד הופעות מוזיקה מומלצות לסופ"ש, באתר הארץ, 24 בדצמבר 2010
↑  אורי זר אביב, המחאה של להקת "פונץ'", באתר הארץ, 1 בינואר 2013
↑  מיכאל רורברגר, עכבר העיר אונליין, בא בלילה: הנשמה הגדולה של פונץ', באתר הארץ, 13 בינואר 2013
↑  ניר יהב, נדב מנוחין‏, "נדמה לך שאתה בגיל שלך, אבל זאת אשליה. בשירים אתה בכל הגילאים ביחד כל הזמן", באתר וואלה, 11 בספטמבר 2022
| --- | --- |
בקרת זהויות :  NLI: 987007299418105171  VIAF: 134235518   WorldCat (עם VIAF): 134235518
עידו כהן

עידו כהן הוא נהג מרוצים ישראלי שהתחרה באליפות הפורמולה 3.
קריירת מרוצים

כהן החל להתחרות בתחרויות בינלאומיות בקארטינג בגיל 13. בשנת 2018 עבר להתחרות באליפויות הפורמולה 4 האיטלקית והגרמנית, במקביל. באליפות האיטלקית דורג במקום התשיעי מבין הרוקיז ובמקום ה-30 בדירוג הכולל. באליפות הגרמנית דורג במקום ה-19. שנה לאחר מכן התחרה שוב בשתי האליפויות ושיפר את הישגיו בצורה ניכרת: דורג שישי באליפות האיטלקית ו-13 במקבילה הגרמנית.
בשנת 2019 התחרה בשני הסבבים האחרונים של אליפות היורופורמולה, כנהג אורח של קבוצת Carlin. בעונת 2020 התחרה באליפות באופן מלא ודורג במקום השביעי.
כהן ייצג את נבחרת ישראל במשחקי הספורט המוטורי, שהתקיימו בנובמבר 2019 באיטליה. הוא התחרה בקטגוריית הפורמולה 4, ניצח את מרוץ הדרוג וסיים במקום ה-13 במרוץ עצמו.
קריירת מרוצים > אליפות הפורמולה 3

בתחילת אוקטובר 2020 השתתף כהן, עם קבוצת Carlin, במבחני תום-עונה של אליפות הפורמולה 3 שנערכו בברצלונה. בהמשך החודש השתתף בסבב המשבחנים השנים שהתקיים בחרס. לקראת פתיחת עונת 2021 הוחתם בקבוצה. את העונה סיים במקום ה-24, ללא נקודות.
לקראת עונת 2022 עזב את קבוצת Carlin וחתם בקבוצת Jenzer Motorsport.
חיים אישיים

עידו הוא בנו של עמיחי (עמי) כהן, מבעלי חברת התעופה היוונית "בלו בירד איירווייז".
הערות שוליים

↑  ADAC F4 racer Ido Cohen joins Carlin for last two EF Open rounds, FormulaScout.com, 16 September 2019
↑  Carlin signs Ido Cohen as first 2020 Euroformula Open driver, FormulaScout.com, 14 January 2020
↑  Updated: Cohen inherits F4 Cup Qualifying Race victory from penalised Rosso, FIA MotorSport Games, 2 November 2019
↑  Full entry list revealed for post-season FIA F3 test at Barcelona, FormulaScout.com, 4 October 2020
↑  Vesti to drive with ART in second FIA F3 post-season test, FormulaScout.com, 26 October 2020
↑  Carlin sign Cohen for 2021 campaign, FIAFormula3.com, 4 February 2021
↑  Cohen switches from Carlin to Jenzer for second F3 season, The Checkerd Flag, 12 February 2022
פיתונומורפה

| פיתונומורפה |
| --- | --- |
שלד של Platecarpus planifrons  עכסן אימתן
מיון מדעי
ממלכה:: בעלי חיים
מערכה:: מיתרניים
קבוצה:: פיתונומורפה
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: דמויי קמטן
שם מדעי
 Pythonomorpha ‏קופ, 1869

פיתונומורפה (שם מדעי: Pythonomorpha) היא קבוצה של קשקשאים בני הקבוצה דמויי קמטן, המכילים את המינים הקרובים לנחשים ובני הקבוצה אופידיה וכן לטאות קדומות כמו המוזאזאוריים והאיגיאלוזוריים.
מאפיינים

מינים אלה החלו להתפתח במשך אמצע היורה מלפני 170 מיליון שנה והתפצלו מדמויי קמטן אחרים כמו הקמטניים או לטאות הכוח, להם מאפיינים דומים. הם בעלי לסתות ארוכות בעלות שיניים חדות ומעוקלות הניזונים מבשר חי, בעלי כלוב צלעות רחב ובעלי גפיים מנוונות עד שנעלמו לחלוטין אצל הנחשים או התפתחו לסנפירים אצל המוזאזאורים הימיים.
בני הקבוצה משתנים בגודלם מהנחשיליים שאורכם כמה סנטימטרים עד לנחשי האנקונדה והפיתון שיכולים להגיע לאורך 8 מטרים. בעבר היו מינים גדולים כמו המוזאזאורוס שהגיע לאורך 18 מטרים ומשקל 20 טון והיה טורף-על מאיים גדול על כל יצורי הים סביבו. עם זאת רוב המינים הגדולים נכחדו עם הכחדת הקרטיקון לפני 66 מיליון שנה.
מיון

קבוצה Mosasauroidea - נכחדה
סוג Mesoleptos
סוג Vallecillosaurus
משפחה איגיאלוזוריים (Aigialosauridae)
משפחה מוסזאוריים (Mosasauridae)
קבוצה אופידיומורפה (Ophidiomorpha)
משפחה דוליכוזאוריים (Dolichosauridae) - נכחדה
קבוצה אופידיה (Ophidia)
תת-סדרה נחשים (Serpentes)
פונפראדה

| --- | --- |
סמל פונפראדהסמל פונפראדה

 מדינה:  ספרד ספרד
 קהילה אוטונומית:  קסטיליה ולאון קסטיליה ולאון
 מושל:  Marco Morala
 בירת העיר:  Ponferrada 
 שטח:  283.17 קמ"ר
 גובה:  512 מטרים
 אוכלוסייה:  ‏
  ‑ בעיר:  62,963 (2023)
 קואורדינטות:  42°32′46″N 6°35′27″W﻿ / ﻿42.546111111111°N 6.5908333333333°W﻿ / 42.546111111111; -6.5908333333333 
 אזור זמן:  UTC+1
 www.ponferrada.org
  מפת מיקום  מפה מפורטת   (למפת ספרד מוגדלת) מדריד ברצלונה בילבאו חיחון סרגוסה ואיאדוליד מאלגה קורדובה סביליה גרנדה פלמה מורסיה ויגו ולנסיה מרידה צרפת צרפת פורטוגל מרוקו אלג'יריהפונפראדה(למפת ספרד רגילה) מדריד ברצלונה בילבאו חיחון סרגוסה ואיאדוליד מאלגה קורדובה סביליה גרנדה פלמה מורסיה ויגו ולנסיה מרידה צרפת צרפת פורטוגל מרוקו אלג'יריהפונפראדה(למפת קסטיליה ולאון רגילה) ואיאדוליד בורגוס סלמנקה לאון סגוביה אסטוריאס קנטבריה הבסקים נווארה לה ריוחה אר. קסטיליה לה מנצ'ה  מדריד אקסטרמדורה פורטוגל גל.פונפראדה(למפת קסטיליה ולאון מוגדלת) ואיאדוליד בורגוס סלמנקה לאון סגוביה אסטוריאס קנטבריה הבסקים נווארה לה ריוחה אר. קסטיליה לה מנצ'ה  מדריד אקסטרמדורה פורטוגל גל.פונפראדה  he tabBackground:;tabBorder:#aaa;defaultTab:0;
 
פונפראדה (Ponferrada) היא עיר בקהילה האוטונומית קסטיליה ולאון, במחוז לאון, בספרד. פונפראדה היא העיר השנייה בגודלה בפרובינציה של לאון.
העיר מוקפת הרים ומשתרעת על גדות נהר סיל. זוהי העיר הגדולה האחרונה בדרך הצרפתית של קמינו דה סנטיאגו לפני שהיא מגיעה לסנטיאגו דה קומפוסטלה. בשנת 2021 התגוררו בה מעל 63,500 תושבים.
אטימולוגיה

מקור שמה של פונפראדה הוא בפונס פראטה בלטינית, גשר הברזל.
היסטוריה

טרם הכיבוש הרומי אזור פונפראדה היה מאוכלס על ידי האסטורים. במלחמות הקנטבריות (29-19 לפנה"ס) נכבש האזור על ידי הקיסר אוגוסטוס והפך במהרה למרכז הכרייה הגדול ביותר של האימפריה במהלך התקופה הרומית, לשם הפקת זהב ומתכות ומינרלים אחרים. אתרי כרייה רומיים רבים עדיין נראים באזור, אחד המרהיבים ביותר הוא לאס מדולס (Las Médulas), אשר הוכרז אתר מורשת עולמית של אונסק"ו בשנת 1997. הרומאים ייבאו לאזור גפני יין, וייצור היין שגשג באזור עד להתפשטות כנימת הפילוקסרה בסוף המאה ה-19, שהרסה את רוב הכרמים.
שמה המודרני של העיר נובע מחיזוקי הברזל שנוספו לגשר העתיק מעל נהר סיל (לטינית pons עבור "גשר" ו-ferrata עבור "ברזל"), שהוזמנו בשנת 1082 על ידי הבישוף אוסמונדו מאסטורגה כדי להקל על המעבר של נהר סיל לעולי רגל בדרכם לסנטיאגו דה קומפוסטלה .
מסילת הברזל נסללה עד פונפראדה ב-1881, ובמהלך מלחמת העולם הראשונה נוצלו מרבצי טונגסטן מקומיים כדי לספק את תעשיית הנשק . בשנת 1918 חברת הכרייה, הברזל והפלדה של פונפרדה (בספרדית: Minero Siderurgica de Ponferrada) נוסדה כדי לנצל מרבצי פחם באזור, והיא הפכה לתאגיד כריית פחם הגדול בספרד. תאגיד האנרגיה הלאומי הספרדי (Endesa) נוסד בשנת 1944 ובשנת 1949 החלה לפעול תחנת הכוח הפחמית הראשונה של ספרד בפונפראדה: Compostilla I. ב-1960 החל לפעול סכר ברצ'נה ובמחצית השנייה של המאה ה-20 כלכלת העיר התבססה בעיקר על כרייה וייצור חשמל, הן הידרואלקטרית והן מבוססת דלק פחם .
החל מסוף שנות ה-80 נסגרו רוב המכרות ולאחר קריסת תעשיית הכרייה נקלעה פונפראדה לתקופת משבר כלכלי. עם זאת, בסוף שנות ה-90 העיר עברה מהפך גדול תחילת פעילותן בעיר של כמה חברות תעשייה ושירותים, חידוש ייצור יין באופן מסחרי, פתיחת קמפוס מקומי של אוניברסיטת לאון ובו תוכניות במספר תחומים לתואר ראשון. במקביל אף הושלם שיפור משמעותי של התשתית העירונית. כלכלת העיר בעשורים הראשונים של המאה ה-21 מבוססת בעיקר על תיירות, חקלאות (פירות ויין), הפקת אנרגיית רוח וכריית צפחה. בעיר גידול מתון אך יציב של האוכלוסייה.
אחד הגורמים החשובים לפריחת תעשיית התיירות היא הפופולריות הגוברת של דרך סנטיאגו (נתיב עלייה לרגל העובר מצרפת לסנטיאגו דה קומפוסטלה, גליסיה). הכרזת לאס מדולה בשנת 1997 כאתר מורשת עולמית של אונסק"ו ופיתוח מקומות לינה תיירות כפרית ויקבים באזור תרמו אף הם למשיכת תיירים לאזור. קרן האנרגיה העירונית אשר נוסדה בפונפראדה בשנת 2006 מפקחת על בניית מוזיאון האנרגיה הלאומי הספרדי בעיר, וכן נותנת חסות למספר יוזמות נוספות שאמורות להגביר עוד יותר את התיירות ואת כלכלת העיר ואזוריה.
תיירות > אתרים עיקריים

פונפראדה שוכנת בדרך סנטיאגו, אתר מורשת עולמית של אונסק"ו, ומדי שנה עוברים עולי רגל רבים בעיר בדרכם לסנטיאגו דה קומפוסטלה . לאס מדולאס, מכרות זהב רומיים עתיקים, הכלולים ברשימת אתרי מורשת עולמית של אונסק"ו, נמצאים במרחק של כמה קילומטרים בלבד מהעיר.
פונפראדה ידועה בטירה טמפלרית המשתרעת על פני כ-16,000 מ"ר. בשנת 1178 תרם פרדיננד השני של לאון את העיר למסדר הטמפלרים להגנה על הצליינים בדרך סנטיאגו שעברו במקום בדרכם לסנטיאגו דה קומפוסטלה .
הערות שוליים

↑  Gitlitz & Davidson, The Pilgrimage Road to Santiago: The Complete Cultural Handbook, 2000, St Martin's Press, ISBN 0-312-25416-4
↑  Malmierca, Maria José Rodríguez. "Historia de El Bierzo. Edad Contemporánea".
| --- | --- |
בקרת זהויות :  NLI: 987007557192805171  BNE: XX452484  BnF: cb13774085d (data)  GND: 4352489-8  LCCN: n81110622  MusicBrainz: c69c1cdd-8ef6-452f-a1d0-677c40a7ecb1  SUDOC: 088394174  VIAF: 137219562   WorldCat (עם VIAF): 137219562 
לאס מדולס
חזית טירת הטמפלרים, מן המאה ה -12.